钦定古今图书集成/明伦汇编/闺媛典/第278卷 > 皇清十一 > 张瑞生妻袁氏
## 钦定古今图书集成/明伦汇编/闺媛典/第278卷 > 皇清十一 > 张瑞生妻袁氏

按《零陵县志》：“袁氏，诸生张瑞生妻。瑞生幼能文，有睥睨一世之志。及亡，氏年二十八，矢志守节，教子事翁姑，皆尽其道。离乱后，徙于乡，家贫日甚，仅得一园，督子孙灌菽自给，晏如也。子偶以小忿与人争，母卑辞以谢其人，痛哭以责其子，族里咸敬服之。年八十二终。”